قیرقیزیستانین باشکندی بیشکئک‌ده اوشاق کیتابلاری یازاری قیرقیز قاسیمالی بایالینووین آدینی داشییان اولوسال اوشاق و گنجلیک کیتابخاناسی ۱ میلیون باسیلی اثره ائو صاحب‌لیگی ائدیر.
شهر مرکزین‌ده تخمیناً یاریم عصر اول یارادیلان کیتابخانا بیناسی، دیش طرفینده سووئت معماریسی، ایچ بؤلومونده ده یوکسک تاوانی، سیلیندریک سوتونلاری، مؤحتشم پیللکه‌نلری، بؤیوک و یوکسک پنجره‌لری ایله دقت چکیر.
شهرین ایکینجی بؤیوک کیتابخاناسی، قیرقیز اوشاق کیتابلاری یازاری قاسیمالی بایالینووون آدینی داشیییر. اوشاقلارا اوخوماغین کئیفینی و معلوماتی کشف ائتمه‌نین هیجانینی یاشاتماق اوچون بینانین مختلیف گوشه‌لرینه قورولان "حیات ساحه‌لری" زیارتچیلردن سیخ ماراق گؤرور.
ایللیک اورتالاما ۳۰۰ مین اوشاق و بؤیویون گزدیگی بینا، اؤلکه‌نین ان چوخ گزیلن کیتابخانالاردان بیریدیر.
کیتابخانا تدبیرلر بؤلومو باشقانی مادینا سیدیکووا، وئردیگی آچیقلامادا، ۱۴ یؤلومدن اولوشان کیتابخانادا ۱ میلیون کیتابلا خیدمت وئردیکلرینی بیلدیردی.
سیدیکووا، کیتابخانایا گئدن اوشاق و گنجلرین هم اوخودوغونو، هم ده ایلندیگینی سؤیله‌دی.
اوشاق‌لی عائله‌لر اوچون "دایه خیدمتی" وئردیکلرینی دیله گتیره‌ن سیدیکووا، "کیتابخانایا گلن اوشاقلار ایله‌نه‌رک زامان کئچیریر، تاپشیریقلارینی ائدیر، کیتاب اوخویور، رسم چکمه قابیلیتلرینی اینکیشاف ائتدیریر. حتی اویون‌جاقلا اویناییرلار. لازیم اولسا بیلگیسایاردا اویون اوینایابیلیر و تلویزیون ایزله‌یه‌بیلیرلر" دئدی.
